《张公洞》
宋代·杨杰

庆历初还自霅川，曾携琴酒访真仙。洞天不隔三千界，俗驾重来四十年。

羽宝结成钟乳石，朱藤蒙罩画溪船。樵夫不识赜山叟，欲与何人讲易篇。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。